CELEX: 62010TA0554
Language: hr
Date: 2015-04-22 00:00:00
Title: Predmet T-554/10: Presuda Općeg suda od 22. travnja 2015. – Evropaïki Dynamiki protiv Frontexa („Javna nabava usluga — Postupak javne nabave — Informatičke usluge, informatički materijal i logističke dozvole — Odbijanje ponuda ponuditelja — Obveza obrazlaganja — Kriteriji odabira i dodjele — Očita pogreška u ocjeni — Izvanugovorna odgovornost”)

8.6.2015   
            
            
               HR
            
            
               Službeni list Europske unije
            
            
               C 190/8
            
         Presuda Općeg suda od 22. travnja 2015. – Evropaïki Dynamiki protiv Frontexa
   (Predmet T-554/10) (1)
   
   ((„Javna nabava usluga - Postupak javne nabave - Informatičke usluge, informatički materijal i logističke dozvole - Odbijanje ponuda ponuditelja - Obveza obrazlaganja - Kriteriji odabira i dodjele - Očita pogreška u ocjeni - Izvanugovorna odgovornost”))
   (2015/C 190/09)
   Jezik postupka: engleski
   
      Stranke
   
   
      Tužitelj: Evropaïki Dynamiki – Proigmena Systimata Tilepikoinonion Pliroforikis kai Tilematikis AE (Atena, Grčka) (zastupnici: N. Korogiannakis i M. Dermitzakis, odvjetnici)
   
      Tuženik: Europska agencija za upravljanje operativnom suradnjom na vanjskim granicama država članica Europske unije (Frontex) (zastupnici: S. Vuorensola i H. Caniard, agenti, uz asistenciju J. Stuycka i A.-M. Vandrommea, odvjetnika)
   
      Predmet
   
   S jedne strane, zahtjev za poništenje odlukâ kojima se odbijaju ponude tužitelja u postupku javne nabave Frontex/OP/87/2010, koje se odnose na okvirni ugovor za „Usluge TIC” u području tehnologija upravljanja i osiguravanja informacija (SL 2010/S 66-098323), i na postupak javne nabave Frontex/OP/98/2010, u pogledu velikog pilot projekta Eurosur u području koordinacije informacijskih tehnologija i komunikacija (SL 2010/S 90-134098), kao i svih povezanih odluka, što uključuje i one o dodjeli ugovora drugim ponuditeljima i, s druge strane, tužba za naknadu štete čiji je cilj naknada štete koja je navodno nastala uslijed dodjele ugovorâ navedenim ponuditeljima.
   
      Izreka
   
   
               1.
            
            
               Poništava se odluka Europske agencije za upravljanje operativnom suradnjom na vanjskim granicama država članica Europske unije (Frontexa) od 18. listopada 2010. o odbijanju ponude koju je podnio Evropaïki Dynamiki – Proigmena Systimata Tilepikoinonion Pliroforikis kai Tilematikis AE u okviru postupka javne nabave 2010/S 66-098323 za lot br. 1 (informacijski sustavi), za isporuku informatičkih usluga, informatičkog materijala i logističkih dozvola.
            
         
               2.
            
            
               Poništava se odluka Frontexa od 18. listopada 2010. o odbijanju ponude koju je podnio Evropaïki Dynamiki – Proigmena Systimata Tilepikoinonion Pliroforikis kai Tilematikis AE u okviru postupka javne nabave 2010/S 66-098323 za lot br. 6 (sustavi za upravljanje sadržajem poduzetnika) za pružanje informatičkih usluga, informatički materijal i logističke dozvole.
            
         
               3.
            
            
               U preostalom dijelu tužba se odbija.
            
         
               4.
            
            
               Evropaïki Dynamiki – Proigmena Systimata Tilepikoinonion Pliroforikis kai Tilematikis AE snosit će 50 % vlastitih troškova i 50 % troškova Frontexa, s tim da će potonji snositi 50 % vlastitih troškova i 50 % troškova Evropaïki Dynamiki – Proigmena Systimata Tilepikoinonion Pliroforikis kai Tilematikis.
            
         
      (1)  SL C 30, 29.1.2011.